CELEX: 62021TN0142
Language: et
Date: 2021-03-07 00:00:00
Title: Kohtuasi T-142/21: 7. märtsil 2021 esitatud hagi – WIZZ Air Hungary versus komisjon

26.4.2021   
            
            
               ET
            
            
               Euroopa Liidu Teataja
            
            
               C 148/28
            
         
      7. märtsil 2021 esitatud hagi – WIZZ Air Hungary versus komisjon
      (Kohtuasi T-142/21)
      (2021/C 148/38)
      Kohtumenetluse keel: inglise
      
         Pooled
      
      
         Hageja: WIZZ Air Hungary Légiközlekedési Zrt. (Budapest, Ungari) (esindajad: advokaadid E. Vahida, S. Rating ja I. Metaxas-Maranghidis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 20. augusti 2020. aasta otsus (EL) riigiabi asjas SA.57026 (2020/N) – Rumeenia COVID-19: abi Blue Airile (1) ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kuus väidet.
      
                  1.
               
               
                  Esimene väide, et komisjon kohaldas vääralt ELTL artikli 107 lõike 2 punkti b ja tegi ilmse hindamisvea, kui ta hindas abi proportsionaalsust COVID-19 kriisi põhjustatud kahjuga.
               
            
                  2.
               
               
                  Teine väide, et kostja hinnang päästmisabi abikõlblikkuse ja ühilduvuse tingimustele on puudulik.
               
            
                  3.
               
               
                  Kolmas väide, et kostja rikkus diskrimineerimiskeeldu, teenuste osutamise vabadust ja asutamisvabadust puudutavaid ELTL erisätteid ja liidu õiguse üldpõhimõtteid, millele tugineb lennutranspordi liberaliseerimine liidus alates 1980ndate lõpust (2).
               
            
                  4.
               
               
                  Neljas väide, et kostja tugines olematutele või ebapiisavatele tõenditele.
               
            
                  5.
               
               
                  Viies väide, et vaatamata tõsistele raskustele ei algatanud kostja ametlikku uurimismenetlust ning rikkus hageja menetlusõigusi.
               
            
                  6.
               
               
                  Kuues väide, et kostja rikkus oma põhjendamiskohustust.
               
            
         (1)  ELT 2020, C 430, lk 2.
      
         (2)  Euroopa Parlamendi ja nõukogu 24. septembri 2008. aasta määrus (EÜ) nr 1008/2008 ühenduses lennuteenuste osutamist käsitlevate ühiseeskirjade kohta (uuestisõnastamine) (EMPs kohaldatav tekst) (ELT 2008, L 293, lk 3–20).